મધ્ય આફ્રિકામાં બૈગીથી લગભગ 300 કિમી દૂર ઉત્તર-પૂર્વમાં આવેલા એક ગામ નજીક આ ઘટના બની હતી. જેમાં ગામ નજીકથી પસાર થતી ટ્રક એક માર્કેટમાં ઘૂસી જતાં આ દુર્ઘટના સર્જાઈ હતી. ટ્રકને સમયસર માર્કેટમાં પહોંચાડવા ટ્રક ચાલકે બેફામ સ્પીડે ટ્રક ચલાવતાં આ ઘટના બની હતી. જેમાં 77 લોકોનાં મોત થયાં હતાં. અને અનેકને ઈજા થઈ હતી. આ બનાવ બાદ ગામમાં ભારે નાસભાગ અને અફરાતફરી મચી ગઈ હતી. જેમાં નાસભાગમાં જ કેટલાક લોકોનાં મોત થયાં હતાં. આ અંગે હોસ્પિટલના અધિકારી માઈકલ જહાંદજીએ જણાવ્યું હતું કે અકસ્માતમાં માર્યા ગયેલા 77 પૈકીના 59 લોકોના મૃતદેહને બામ્બરી હોસ્પિટલના શબઘરમાં લઈ જવાયા છે.